Pamantasang Complutense ng Madrid

Ang Unibersidad ng Madrid Complutense (Ingles: Complutense University of Madrid;  o Universidad de Madrid; ) ay isang pampublikong unibersidad sa pananaliksik na matatagpuan sa Madrid, Espanya, at isa sa pinakamatandang unibersidad sa mundo. Ang unibersidad ay may humigit-kumulang higit 86,000 mag-aaral
, at may reputasyon bilang isa sa mga nangungunang mga pamantasan sa Espanya. Ito ay matatagpuan sa isang kampus na sumasakop sa kabuuan ng distritong Ciudad Universitaria ng Madrid, at may mga aneks sa distrito ng Somosaguas sa kalapit na lungsod ng Pozuelo de Alarcón.

Sa mga nakaraang taon, ang hanay ng mga alumni ay binubuo ng mga nagwagi ng Nobel Prize (7), Prince of Asturias Awards (18), Miguel de Cervantes Prize (7), pati na rin ng mga Komisyoner ng Unyong Europeo, mga Pangulo ng EU Parliament, European Council Secretary General, miyembro ng ECB Executive Board, NATO Secretary General, UNESCO Director General, IMF Managing Director, at Pinuno ng Estado. Ayon sa Espanyol na pahayagang El Mundo, ang unibersidad ay malawak na itinuturing bilang ang pinakaprestihiyoso pang-akademikong institusyon sa bansang Espanya.

Ang Complutense Sa Ibang Bansa 
Bukod sa isang malawak na serye ng mga kasunduan na nagpapahintulot sa palitan ng mga mag-aaral/propesor sa mga prestihiyosong unibersidad sa buong mundo, ang Unibersidad ng Madrid Complutense sa kasalukuyan ay nagpapatakbo ng apat na full-time na mga institusyon sa labas ng Espanya, ang Real Colegio Complutense sa Unibersidad ng Harvard, Collège des Hautes Études Européennes Miguel Servet (Paris, Pransiya), Cátedra Complutense sa Charles University (Praga, Republikang Tseko), at Cátedra Dubcek (Bratislava, Slovakia).

Mga sanggunian

Mga pamantasan
Madrid